Fostul ministru al Educației Liviu Pop, actual senator PSD și președinte al Comisiei de învățământ, a făcut o nouă gafă, marți seara, în studioul B1 TV, transmite DigiFM.

Liviu Pop vorbea despre pancartele protestatarilor, dar a pronunțat greșit, spunând „plancardă” în loc de placardă sau pancartă.

Când i s-a atras atenția asupra erorii, Liviu Pop a insistat că forma corectă a cuvântului este „plancardă”.

Greșeala a fost semnalată de senatorul USR Mihai Goțiu pe Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Liviu Pop a făcut mai multe greșeli de pronunție de-a lungul timpului, de la „genunche” la „pamblică”. Fostul ministru a mai făcut și declarații precum „Fiecare copil merită un viitor, un viitor mai bun decât cel prezent” sau „Cer anticipat scuze pentru greşelile pe care le-am făcut. Vă asigur că nu voi face nicio eroare. A greşi e omeneşte. Poţi să repari greşeli. Dar să nu faci erori...”